Egalecaj gvidlinioj por retaj aranĝoj
Kiel kandidatiĝi por organizi IJK
#000002
Kiel kandidatiĝi por organizi IJK
#000003
Bernard Gnancadja estas juna esperantisto el Burundo. Li tre aktivis je nacia nivelo kaj iĝis prezidanto de la Benina Organizo de Junaj Esperantistoj (BOJE) kaj estis en la organiza teamo de la 73-a Internacia Junulara Kongreso en Aného. Krome Bernard ankaŭ profesie laboras kiel oficisto de UEA en ĝia benina oficejo.
#000005
Iama komitatano kaj poste estrarano de TEJO. Ene de la estraro li okupiĝis unue pri financoj kaj sekve pri informado. En Esperantujo li havis plurajn taskojn dum la jaroj: redaktado kaj enpaĝigado de landa revuo; agado loke en ambaŭ la junulara kaj la “plenkreska” asocioj, interalie kiel prezidanto de la junulara asocio; organizado de lokaj eventoj; asistado en organizado de internaciaj eventoj; la plej lasta granda tasko estis ĉeforganizanto de IJK. Nuntempe li helpas pri la retejo de Pasporta Servo, laboras en la kampo de sekureco de informoj, kaj kun sia familio loĝas en Nederlando.
#000008
Francois Hounsounou, 42 jaraĝa, estas ŝtatinstruisto. Li estis tejo-estrarano pri landa kaj afrika agado. Li hodiaŭ estas prezidanto fondinto de Afrika Centro Mondcivitana, kiu prizorgas la instruadon de esperanto kaj subtenas georfojn.
Li hodiaŭ estas la vickunordiganto de Afrika Komisiono kaj respondecas pri landaj asocioj.
#000009
Ŝi eklernis Esperanton en Burundo en 2009 kaj en 2010 ŝi revenis al Ruando. Bedaŭrinde en la lando ne estas aliaj junaj esperantistoj kaj ŝi volas aktiviĝi por krei novajn esperantistojn en sia lando. Adeline profesie laboras kiel ĵurnalistino.
#000010
Kimo estas denaska Esperanto-parolanto kun pola patrino kaj dana patro. La gepatroj renkontiĝis dum IJK en Pollando en 1959. Do Kimo estas rezulto de IJK kaj Esperanto. Li kunrestarigis la danan junularan asocion en 1987 kies unua prezidanto li estis. Poste li estis elektita kiel prezidanto de la dana landa esperanto asocio dum entute 8 jaroj. Li kunfondis jenajn bandojn kiujn kantas en Esperanto: Amplifiki, Esperanto Desperado kaj Hotel Desperado; temas do pri vivanta legendo de la Esperanto-muziko.
#000011
Francesco Maurelli estas vicprezidanto de TEJO, respondeca pri Eksteraj Rilatoj kaj rilatoj kun UEA. Li agadas en Esperantujo ekde 2000, je lokaj, naciaj, kaj internacia nivelo.
Jam komitatano de UEA dum ses jaroj, li aktivas ankaŭ en fakaj asocioj, kiel scienc-amikoj (ISAE), vegetaranoj (TEVA), kaj Rotario, nun prezidante la unuan Rotarian e-klubon Esperanto.
Profesie, li estas profesoro pri maraj sistemoj kaj robotiko ĉe Jacobs University Bremen, Germanio, kaj nuntempe laboras kiel vizitanta sciencisto ĉe Massachusetts Institute of Technology (MIT), en Usono. Li fondis la firmaon Kosmo Strategio, kiu kunlaboris kun 42 Esperanto-organizoj (63 sume), kaj sukcesis atingi pli ol miliono da eŭroj por Esperanto agado el publikaj fondusoj pri edukado kaj junularo.
#000012
Ŝi estas magistra studento de edukado kaj profesia trejnisto kun bakalauro en psiĥologio. Ŝi trejnis kadre de esperantaj projektoj en Germanio, Italio kaj Togolando. En Esperantujo ŝi estas ekde 2016, kaj en 2017 dum la IJK estis elektita por la estraro de TEJO pri aktivula trejnado, talento, egaleco, fondumo Zamenhof, rilatoj kun UEA kaj adoleska agado.
#000013
Li estas profesia muzikisto, kiu kreas muzikon en esperanto.
Plue, Li estas memstara retprogramisto kaj ankaŭ per tiu okupaĵo laboras por esperantaj firmaoj kaj organizoj. Kun entuziasmaj tekstoj li dancigas la homojn kaj uzas la tutan scenejon por sia arto.
#000014
Pierre estas juna esperantisto el Francujo. Post agado en JEFO, la franca sekcio de TEJO, li ekvolontulis en la Centra Oficejo por UEA kaj TEJO kie lia ĉefa tasko estis la kunordigo de la strategia partnerado Afrik-Eŭropa Junulara Kapabligo subtenita de Eŭropa Unio (programo Erasmus+) kaj ebligi la organizon de la unua IJK en Afriko.
Pierre estas krome profesia komputilisto kaj ankaŭ tiujn kompetentojn li plurfoje fruktodonigis en la Esperanto-movado.
#000015
Koffitchè Koufionou, la prezidanto de AJET, la juna sekcio de Togolanda esperantistaro, estis la vicĉeforganizanto de la pasinta Ijk en Togolando. Aktivulo pri esperanto ĉe Lomea universirato kie li studas la anglan. Krome li rolas kiel Komitatano A de Tejo por Togolando.
#000016
Cyprien Guiya, 21 jaraĝa estas studento pri agrikulturo kaj bredado en nacia universitato en Benino. Mi estis provizora vicprezidanto ĉe la junulara organizo en Benino, BOJE.
#000017
Hezekiel estis lernanto de Instituto Zamenhof en Lomeo kie li poste iĝis instruisto.
Li ankaŭ estis prezidanto de JOTE, la junulara sekcio de TEJO en Togolando, kaj anis en la organiza teamo de IJK, aparte rilate al la administrado.
#000018
Enric ekaktivis antaŭ pli ol 5 jaroj en fondinte sian lokan klubon en la hejmurbo Oliva kaj poste la Valencian Esperanto-Asocion kies prezidanto li fariĝis.
Krome li jam ricevis la eblon ofici kelkjare en pluraj postenoj en TEJO (komitatano A, komitatano B, komisiito pri landa agado en Eŭropo plus estrarano pri merkatiko, landa agado, scienca kaj faka agado) ĝis la elektiĝo kiel prezidanto de TEJO, respondeca pri landa agado kaj strategio dum pasinta somero.
#000019
Irene Caligaris estas 34-jara, italina, lingvistino, esperantistino ekde 2014, trejnistino en Esperantujo, estraranino de Torina Esperanto-Centro kaj Bunta Esperanto-Asocio, Profesie ŝi estas verkistino, instruistino kaj fakulino pri muzea didaktiko.
#000020
Jeremiah estas la ĉefa aktivulo de TEJO en Kivuo, orienta regiono de la Demokratia Kongolanda Respubliko. Li aparte aktivas kiel instruisto de Esperanto kaj estas krome referenculo de SAT-Amikaro en la lando.
#000021
Łukasz Żebrowski estas kerne de la projekto pri la unua Internacia Junulara Kongreso en Afriko ekde ties komenco en 2009, kiam la Komitato de TEJO alprenis decidon pri tio, ke la IJK en Afriko iĝu strategia celo de la organizo. Unue li estis engaĝita kiel vicprezidanto de TEJO respondeca pri kongresoj en jaroj 2009-2011, sekve kiel prezidanto de TEJO ĝis 2015 kaj poste kiel oficisto de TEJO respondeca interalie pri okazigo de la IJK 2017 en Aneho.
Profesie Łukasz Żebrowski estas konstruinĝeniero specializiĝanta pri profundaj elfosaĵoj kaj fundamentoj.
#000022
Kontribuu Se vi ŝatas nian laboron kaj volas subteni nin, aŭ interesiĝas pri kiel kunlabori, eksciu kiel!
#000025